Ευτυχισμένοι μαζί

Ευτυχισμένοι μαζί είναι ο τίτλος μιας ελληνικής οικογενειακής ρομαντικής και κωμικής τηλεοπτικής σειράς που προβλήθηκε από τους τηλεοπτικούς δέκτες του Mega τις σεζόν 2007–2009. Η σειρά αποτελεί διασκευή, βασισμένη στην ισπανική οικογενειακή κωμωδία Los Serrano που προβλήθηκε από το 2003 μέχρι το 2008 από το τηλεοπτικό δίκτυο Telecinco. Τη διασκευή του σεναρίου υπέγραψαν η Ρένα Ρίγγα, ενώ τη σκηνοθεσία ανέλαβε ο Ανδρέας Μορφονιός. Σημείωσε μεγάλη επιτυχία κατά τη προβολή της κι έκτοτε επαναπροβάλλεται σε επανάληψη συνεχώς από τον σταθμό.

Η σειρά παρουσιάζει τη ζωή ενός χήρου με τρεις γιους όταν αποφασίζει να παντρευτεί μια χωρισμένη γυναίκα με δύο κόρες και να ζήσουν όλοι μαζί σαν οικογένεια. Πρόκειται για συνηθισμένο μοντέλο ανασυγκροτημένης οικογένειας, παρόν και σε άλλες τηλεοπτικές σειρές, όπως το Que será será και το Μ+Μ. Μετά την ολοκλήρωση του δεύτερου κύκλου, το κανάλι αποφάσισε να μην ανανεώσει τη σειρά για τρίτη σεζόν. Ο πρωταγωνιστής της σειράς, Γιάννης Μπέζος, δήλωσε πως η απόφαση για τη διακοπή ήταν και δική του:"Η σκέψη του καναλιού ήταν να συνεχίσουμε και τρίτη χρονιά. Αλλά στην ισπανική σειρά η ηθοποιός, Μπελέν Ρουέδα, τον ρόλο της στην Ελλάδα υποδυόταν η Κατερίνα Λέχου, είχε γυρίσματα με τον Αλμοδόβαρ και έπρεπε να την εγκαταλείψει, οπότε το σενάριο την “αρρώσταινε” και τη “πέθαινε”. Αυτό δε το θέλαμε επ’ ουδενί εδώ".Τελικά, το κανάλι δημιούργησε μια τηλεταινία που προβλήθηκε στις 7 Οκτωβρίου του 2009 και αποτελεί την ολοκλήρωση της ιστορίας της σειράς.

 Επισκόπηση 
ΚύκλοςΕπεισόδιαΑ' ΠροβολήΠρεμιέρα κύκλουΦινάλε κύκλου1305 Οκτωβρίου 200713 Ιουνίου 200823010 Οκτωβρίου 200821 Ιουνίου 2009Τηλεταινία7 Οκτωβρίου 2009

 Πλοκή 
Ο Διονύσης και η Ελένη έζησαν έναν εφηβικό έρωτα και μετά χάθηκαν. Ξαναβρίσκονται μετά από αρκετά χρόνια, αυτός χήρος με τρία αγόρια και αυτή χωρισμένη με δύο κορίτσια. Ο έρωτάς τους ξαναζωντανεύει και παντρεύονται. Ζουν όλοι μαζί στο σπίτι του Διονύση. Οι δυσκολίες της συμβίωσης αρχίζουν από την πρώτη μέρα του γάμου. Τα κορίτσια και τ' αγόρια είναι τόσο διαφορετικής νοοτροπίας που οι συγκρούσεις είναι αναπόφευκτες. Όπως επίσης και η περιέργεια για το άλλο φύλο που ξαφνικά μετακομίζει στο διπλανό δωμάτιο. Πόλεμος αλληλοεξόντωσης και εφηβικοί έρωτες κάτω από την ίδια στέγη. Η αγάπη του Διονύση και της Ελένης λειτουργεί ως συγκολλητική ουσία σ' ένα σωρό διαλυτικές καταστάσεις. Γύρω απ' το ζευγάρι και τα παιδιά, η μητέρα της, ο αδελφός του, οι κουμπάροι τους, ο πρώην αγαπημένος της Ελένης, συμμαθητές, συμμαθήτριες, Έλληνες και αλλοδαποί, όλοι μαζί ζουν κωμικές και μη καταστάσεις που οδηγούν στο συμπέρασμα ότι αυτό που μας χωρίζει είναι αυτό που μας ενώνει.

 Ηθοποιοί και χαρακτήρες 

 Γιάννης Μπέζος ως Διονύσης Μαυροτσούκαλος
 Κατερίνα Λέχου ως Ελένη Παλαιολόγου-Μαυροτσούκαλου
 Δημήτρης Μαυρόπουλος ως Σπύρος Μαυροτσούκαλος
 Πέτρος Μπουσουλόπουλος ως Μάρκος Μαυροτσούκαλος
 Ιωάννα Πηλιχού ως Εύα Παλαιολόγου
 Άρης Τσάπης ως Θανάσης Μαυροτσούκαλος
 Εύη Δαέλη ως Ιφιγένεια "Φίφη" Παλαιολόγου
 Τάσος Γιαννόπουλος ως Μάκης Κοτσάμπασης
 Βιβή Κόκκα ως Βίκυ Γεωργίου
 Αλεξάνδρα Παντελάκη ως Ιφιγένεια Σασλίδου
 Θανάσης Τσαλταμπάσης ως Φώτης Μαστραπάς-Τσιδέμογλου
 Σάββας Σαλίπας ως Γιάννης «Γιαννάκης» Μαυροτσούκαλος
 Κώστας Ιντζεγιάν ως Δημήτρης "Μήτσος" Κοτσάμπασης
 Εύη Σαρμή ως Αφρούλα Παπαγεωργίου

Έκτακτες συμμετοχές

 Γιώργος Λιάτης ως Ρούλης
 Μαρία Χριστίνα Κοντού ως Γιολάντα
 Κίκα Γεωργίου ως Ραλλού Κώνστα
 Ευαγγελία Μουμούρη ως Αγλαΐα Παγώνα
 Χάρης Εμμανουήλ ως Αρσένης Μαυροτσούκαλος 
 Νίκος Αρβανίτης ως Αντώνης Παλαιολόγος
 Γιώργος Δάμπασης ως Αλέξης Γεωργίου 
 Βασίλης Γιακουμάρος ως Μάνος Περδικάρης
 Πάνος Φασουλής ως Μιχάλης
 Νίκη Αναστασίου ως Αφρούλα Παπαγεωργίου 

 Υποδοχή 
Η σειρά είχε μεγάλη τηλεθέαση, καθώς βρισκόταν συνέχεια στις πρώτες πέντε τηλεοπτικές σειρές στα τηλεοπτικά τηλεβαρόμετρα. Τη σεζόν 2007–2008 είχε μέσο όρο τηλεθέασης στο 34.8% και στις ηλικίες 15-44 στο 47.3%, που αντιστοιχεί σε περισσότερους από 2 εκατομμύρια θεατές. Ήταν η δεύτερη μεγαλύτερη τηλεθέαση μετά από αυτή της σειράς, Λάκης ο γλυκούλης. Τη σεζόν 2008–2009 σημείωσε υψηλότερα νούμερα τηλεθέασης φτάνοντας στον μέσο όρο 41.3% και στις ηλικίες 15-44 στο 52.3%, κατατάσσοντας τη σειρά ως τη πιο δημοφιλή εκείνης της χρονιάς.

Σε μια από τις επαναλήψεις της σειράς (από τις 21/8/2012) σημείωσε τη μεγαλύτερη τηλεθέαση από όλες τις σειρές, με 30.9% (1,17 εκατομμύρια τηλεθεατές).

Η σειρά πραγματοποίησε εξωτερικά γυρίσματα τόσο στο κτίριο του γυμνασίου της Γερμανικής Σχολής Αθηνών στο Μαρούσι, όσο και στο διπλανό γήπεδο ποδοσφαίρου της. Για τις ανάγκες των γυρισμάτων αρκετοί μαθητές τόσο του δημοτικού όσο και του γυμνασίου/λυκείου συμμετείχαν κυρίως ως κομπάρσοι για τις ανάγκες των σκηνών.

 Επεισόδια 

 1ος κύκλος (2007–2008) 

 Προβαλλόταν κάθε Παρασκευή στις 21:00.

#Τίτλος επεισοδίουΑ' ΠροβολήΤηλεθέαση1«Ανήμερα του γάμου»05/10/200725.8% 2«Ριφιφί στο μπάνιο»12/10/200726.3% 3«Θα έχουμε πάντα το Παρίσι»19/10/200728.5% 4«Ομάδα ομαδάρα»26/10/200727.0% 5«Αγαπημένο μου ημερολόγιο»02/11/200729.6% 6«Να 'ταν η ζήλια ψώρα»09/11/200732.3% 7«Η κολλητή μου φίλη»23/11/200730.2% 8«Ψύλλοι στα αυτιά μου μπήκανε»30/11/200732.9% 9«Ο προικισμένος γιος»07/12/200731.5% 10«Οι αντίζηλοι»14/12/200731.0% 11«Νίτσα Ελενίτσα Ελενάκι μου»21/12/200726.3% 12«Απόψε διασκεδάζουμε»18/01/200836.8% 13«Πλάκα μου κάνεις;»25/01/200836.9% 14«Έχουμε πόλεμο»01/02/200837.5% 15«Ποιος είναι αυτός; – Μέρος Α»08/02/200840.2% 16«Ποιος είναι αυτός; – Μέρος Β»15/02/200836.4% 17«Δε πας για ψάρεμα;»29/02/200836.0% 18«Με όποια δασκάλα καθίσεις»07/03/200833.7% 19«Το βλέμμα της τίγρης»14/03/200839.3% 20«Θα ρωτήσω κάποιον που ξέρει...»21/03/200841.7%21«Είμαι ο πατέρας ή δεν είμαι;»28/03/200838.7% 22«Άντεξε!»11/04/200838.6% 23«Δεν είναι αυτό που νομίζεις»18/04/200835.7% 24«Αγόρια... άσπρο πάτο!»02/05/200837.9% 25«Ξεβρακωθείτε άφοβα»09/05/200842.5% 26«50 καράτια»16/05/200838.3% 27«Υγεία να υπάρχει κι όλα τα άλλα βρίσκονται»23/05/200837.8% 28«Η θηλυκοποίηση του πλανήτη»30/05/200839.4% 29«Το σύνδρομο της άδειας φωλιάς»06/06/200840.3% 30«Ουάου!!!»13/06/200841.8% 

 2ος κύκλος (2008–2009) 

 Προβαλλόταν κάθε Παρασκευή στις 22:00.
 Το τελευταίο επεισόδιο προβλήθηκε Κυριακή στις 21:00.

#Τίτλος επεισοδίουΑ' ΠροβολήΤηλεθέαση31«Αν δε πάει ο Φώτης στη Μύκονο, ποιος θα πάει;»10/10/200840.2% 32«Γαύροι, ρουφιάνοι, κοτόπουλα με κράνη»17/10/200838.5% 33«Άντρες είμαστε, θέλουμε να μαρσάρουμε!»24/10/200840.3% 34«Ποιος ήταν ο Μοντγκόμερι...»31/10/200838.5% 35«Ναι, πατέρα, ναι!»07/11/200839.6% 36«Φράγματα στη θάλασσα δε μπορείς να βάλεις»14/11/200838.6% 37«Είναι λεπτή η θέση μου!»21/11/200837.5% 38«Ο Χ, η Ψ και ο Ζ»28/11/200841.3% 39«Ο γατόπαρδος κάνει παιχνίδι (Έλα στα μπαλάκια!)»05/12/200838.4% 40«Ευλόγησον!»12/12/200839.4% 41«Harry Christmas»19/12/200845.4% 42«Σφουγγάρισμα, σφουγγάρισμα, σφουγγάρισμα!»23/01/200940.5% 43«Του βουνού και του λόγγου»30/01/200937.1% 44«Το τέλος του κόσμου»06/02/200941.5% 45«Μαγουλάδες»13/02/200942.4% 46«Υπάρχει σχέδιο»20/02/200944.8% 47«Κο... κο... κο... κο... γκολ!»27/02/200940.5% 48«Πόσο κρατάει μια πιπιλιά;»13/03/200942.3% 49«Ναι, ναι, αυτό το πράγμα!»20/03/200939.5% 50«Γεια χαραντάν και τα κουκιά μπαγλάν»27/03/200945.0% 51«Θα φάει η μύγα σίδερο και το κουνούπι ατσάλι»03/04/200946.9% 52«Τις μπουγάτσες από που τις παίρνεις;»10/04/200947.6% 53«Όλα στο κόκκινο»24/04/200942.9% 54«Δεν είναι όλες οι ώρες ίδιες»08/05/200939.9% 55«Είναι υπέροχα! Είναι τρέλα!»15/05/200940.0% 56«Test drive»22/05/200935.9% 57«Πενήντα πενήντα»29/05/200940.1% 58«Μους καραβίδας με σως κανέλας»12/06/200941.9% 59«Τι κάνεις εσύ εδώ;»19/06/200945.7% 60«Θέλεις;»21/06/200946.5% 
 Τηλεταινία (2009)  
Προβλήθηκε Τετάρτη στις 21:00.

Τίτλος επεισοδίουΑ' ΠροβολήΤηλεθέαση«Σπάσαν τα νερά!»07/10/200943.9% 

 Παραπομπές 

Εξωτερικοί σύνδεσμοι

Κατηγορία:Τηλεοπτικές σειρές Mega
Κατηγορία:Ελληνικές κωμικές τηλεοπτικές σειρές